**Budaexplotóporvergüenza**

**Kokapena:** Pelikularen testuingurua talibanek Afganistanen Budaren harrizko irudia txikitzearekin batera, beraien erlijio eta ideologia inposatu zutenekoa da. Film honek, Baktayren, sei urteko neskato afganiarraren eskolaratzeko desioa ikaragarria eta burutu zituen saiakera guztien kontakizuna islatzen du. Istorio guztia, Baktayren bizilagunen semeak eskolara joateko zirikatzen duenean hasten da, bere kobazuloan alfabetoa irakurtzen ari den bitartean. Baktayk arkatza eta koadernoa lortu behar ditu eskolara joateko. Koadernoa eskuratzeko hamaika estrategia burutzen ditu, eta azkenean lortzen du, baina arkatza lortzeko ezintasunaren aurrean amaren ezpainetako barra erabiltzea erabakitzen du. Ondorioz, talibanak izatera jolasten duten haur batzuk harrika egiten diote eta kobazulo batean bahitzen dute. Herriko haur horiek, adarrak erabiltzen dituzte fusil gisa eta kometak borroka-hegazkin gisa. Finean, beraien gurasoak bizitzen ari diren gerra hori erreproduzitzen dute. Baktay bahitua aurkitzen da beste hainbat neskatoekin, eta haurrek, neskato horiek bahitzearen arrazoien artean eskolara joateko eskubiderik ez dutela edo begi politegiak dituztela bezalako argudioak erabiltzen dituzte. Azkenean, haurren portaera edo jardunak, garaiko gizartea eta barnebiltzen zituen injustiziak islatzen ditu.

**1.- Zer dago esaldi hauen atzean?**

*“No me han enseñadonada, heaprendidosola”*: Goran esan dudan moduan, pelikula hau talibanek Afganistan hartu zutenekoa da eta Budaren harri irudi, eta horrela, erlijio hori txikitu zutenekoa beraien ideologia inposatuz. Hori horrela izanik, talibanen ideologiak nesken eskolaratzearen aurkako jarrera barnebiltzen zuen. Garai hartan, 2002 inguruan hain zuzen ere, Afganistanen genero bereizketa eta haurren diskriminazioa oso handia zen. Haurrek ez zituzten inongo eskubiderik, eta hezkuntza ere ez zen derrigorrezkoa ezta publikoa ere. Horrela, eskolara iristen ziren haurrak mutilak eta dirua zutenak ziren, gizartearen sektore oso zabal bat analfabetismora kondenatuz. Hau kontuan izanik, neskek ez zuten inongo eskubiderik eskolara joateko, eta etxerako lanetara soilik kondenatzen zituzten. Honegatik guztiagatik, Baktay haurrak esaldi hau esaten duenean, atzetik dagoen guztia kontuan hartu beharreko faktore bat da. Izan ere, laburbilduz, esaldi honek biltzen duena zera da, Baktayek genero diskriminazioagatik, haurren eskubide ezagatik eta eskola ez publikoa eta ez derrigorrezkoa izategatik, ezin izan duela hezkuntza duin bat izatera iritsi; eta hau horrela izanik, dakien guztia bere kabuz ikasi behar izan duela, kalean edo beste hainbat espazio ezberdinetan.

*“Baktay, muérete, si no te mueres, no serás libre*”: Esaldi hau Baktayren laguna den mutikoak esaten dio, eta hau gizonezkoa den heinean eskolara joateko eskubidea du eta puntu bat arte “askea” izatekoa. Mutikoak esaldi honekin, garai horretan aurrera eramaten ari zen gerrari egiten dio erreferentzia. Hala nola, garai horretan, Estatu Batuen eta talibanen (Afganistan bere gain hartuta zutela) artean gerra bat ematen ari zen aurrera. Nahiz eta hasiera batean Estatu Batuek formatu zituzten talibanak Errusiaren kontra joateko, azkenean, formatzaile hauen eta formatuen arteko gerra eraman zen aurrera. Gerra honen nondik norakoak haur afganiarrek errepresentatzen zituzten, adarrak fusil gisa erabiliz eta kometak borroka-hegazkin gisa, garai horretan helduek aurrera eramaten zuten gerra erreproduzitzen zuten. Finean, esaldi honek errendizioa barnebiltzen du nolabait esaterako. Afganiarrak talibanei subsumitu behar direla azpimarratzen du, finean bi horiek ematen ari diren barne borroka horretan afganiarrak aterako baitira galtzen. Talibanen ideologia, eta horrela beraien inposaketen menpe jartzea izango litzatekeela “askatasuna” lortzeko modu bakarra esaten du, beraien torturatik askatzeko modu bakarra hain zuzen ere.

*“No quierojugar a apedrear”*: Hemen ere pelikula guztian zehar bezala, talibanen eta afganoen arteko gerratean kokatzen gara. Gerra garai horretan, ez fidelak izaten ziren emakumeak lurrean egiten zuten zulo batean sartu eta harrika hiltzen zituzten. Izan ere, aurkitzen garen erlijio islam edo musulmanean emakumeak kapa baxuenean aurkitu edo kokatzen dira. Desleialtasun hori egia zela plazaratzeko emakumeek tribunal batetik igarotzeko eta gizon bat bezala epaituak izateko eskubidea bazuten ere, hori kasu gehienetan ez zen betetzen eta harrika erailiak izaten ziren ezer frogatu gabe.

*“No me gusta jugar a la guerra”*: Esaldi honek erreferentzia egiten die aurreko bi esaldiei, baina kasu honetan ez da zentratzen hainbeste talibanen eta afganoen arteko gerra edo gatazka horretan, talibanek jada Afganistan hartu baitute, nahiz eta bertako afganoak ez bereganatu. Esaldi honek Estatu Batuen eta talibanen arteko gerran datza, zeina haur afaganoengatik erreproduzitua den, izan ere, beraien guraso edo aitek gerran egiten duten jardunaren kopia bat da. Horrela bada, adarrak fusil gisa eta kometak borroka-hegazkin gisa erabiltzen dituzte, eta benetako harriekin ere jarduten dute harrika hiltzeko metodo anker hori erreproduzituz. Horretaz gain, eskolara doazen neskatoak, edo begi politak dituztenak besteak beste, bahitu eta kobazulo batean preso hartzen dituzte buruan zaku bat ipiniz. Jardun hau, ez da ezustean ematen den joko bat, baizik eta helduak bizitzen ari diren gizarte bortitzaren isla.

**2.- Bere eskolaratzea defendatzeko ze ahaleginak burutzen ditu Baktayk?**

Lehenago esan bezala garai horretan hezkuntzaren inguruko perspektiba ez zen batere positiboa, izan ere, genero bereizketa handia zen, haurren eskubideak ez ziren defenditzen eta eskolaratze derrigorrezkoa eta publikoa ez ziren gizartearen oinarrietan kokatzen. Horrela izanda, Baktayk eskolaratzea defendatzeko egiten dituen ahaleginak faktore hauei aurre egiteko garatzen dituen ekintza zuzentzat identifikatu ditzakegu.   
Baktayk eskolaratzeko aurkitzen duen lehen arazoa ekonomikoa da, koadernoa, arkatza eta zorrozkiloa erosteko dirurik ez baitu. Amaren bila joaten da, baina aurkitzen ez duenez, arrautzak eta ogia saltzen saiatzen da merkatuan dirua lortze arren. Hala ere, kontatzen ez dakienez, merkatuan aurkitzen dituen erosleek adarra jotzen diote eta gutxiago ordaintzen diote, horrela bada, haurrak koadernoa erosteko soilik lortzen du dirua, eta arkatzaren ordez, amaren ezpainetako gorria hartuta abiatzen da eskolara. Bigarren arazoa, genero bereizketarena izango genuke, izan ere, bere laguna den mutiko batekin joaten da eskolara, baina Baktayk, neska denez, ezin du mutilen eskolan ikasi. Orduan, maisuak, errekaren beste aldean modu isolatu eta itxi batean aurkitzen den eskola batera bideratzen du. Emakume edo nesken eskola urrun, isolatuta eta entzierro modu batean aurkitzeak, gizarte horretan emakumeak nola eduki nahi zituzten adierazten du, hau da, preso gizonen menpeko eta zintzo, etxean haurrak zaintzen eta janaria prestatzen. Behin bere ikasgelara iristean ikasgela beteta dagoela ikusten du, eta inork ez diola lekurik uzten. Irakasle bat dago soilik 25 bat umerentzat eta ez da ezta Baktayren presentziaz ohartzen. Honek, irakasle eta ikasleen arteko komunikazio falta azaleratzen digu. Baktayk ikaskide batek lekua utzi diezaion, bere koadernoko orri batzuk ematera derrigortua ikusten da. Ondoren, klasetik kaleratua izaten da gainerako neskatsei ezpainak pintatzeagatik eta bere mailara egokitzen ez den klase batean egoteagatik. Horrela bada, bere mailako neskak aurkitzen diren ikasgela aurkitzera abiatzen da, baina gerran jolasten ari diren umeek bahitu egiten dute eta bere koadernoko orriak kendu eta hegazkinak egiten dituzte. Hala ere, Baktay ez da beraien aurrean makurtzen, eta alde egitea lortzen du. Bere koadernoa, orri gutxi batzuk dituena, bildu eta korrika alde egiten du. Pelikula haurraren eskolaratzeko ahalegin sutsu horrekin amaitzen da, nahiz eta bere mailako klase edo eskola horretara iritsi gabe geratzen den.

**3.-Komunitate horietan nolakoa da emakumezkoen bizimodua? Zer suposatzen du talibanekin bizitzeak?**  
Orain arte azpimarratu dudan moduan, emakumeak Afganistaneko gizarteko esfera baxuena osatzen zuten. Ez zuten inongo eskubiderik, eta desleialtasun kasuan zulo batean sartu eta harrika erailiak izaten ziren. Komunitatean bertan emakumea etxean, hau da, kobazuloko leku ilunenean isolaturik azaltzen da, gizartetik aparte bezala. Gizonak, bestetik, hirian, merkatu giroan, azaltzen dira, gune ireki eta argitsuago batean. Emakumeak umeen eta etxearen zaintzara kondenatuak dauden bitartean, gizonak gerrara, hezkuntzara edo ekonomiara daude bideratuak. Talibanek beraiekin ekarri duten ideologiak eta erlijioak, emakumeen menpekotasuna eta eskolara joateko edo bizitza publikoan aritzeko, zein bere senarraz aparte beste gizon batzuekin jarduteko eskubideak deuseztatzen dizkiete besteak beste. Beraiek ezarritako arau horiek bete ezean tortura edo erailketa seguru batetara kondenatuz.

**4.- Pelikularen inguruko hausnarketa.**

Budaren pelikula oso gogorra irudi zait baina aldi berean oso aberasgarria, izan ere, garai horretan bizitzen ari ziren egoeraren errealitatea modu bikain batean islatzen duela iruditzen zait. Pelikularen eduki eta eszena guztiak ondo ulertzea zaila suertatzen den arren, erabiltzen duen sinboloen erabilera anitza dela eta, orokorrean helburu zehatz eta garbia erakusten duen film bat dela deritzot. Gehienbat jorratzen dituen gaiak garaiko Giza Eskubideen urraketekin dute zerikusia, hala nola, genero bereizketa, umeen eskubide ezak eta eskola ez derrigorrezkoa ezta publikoa izatearen auzia. Horrela bada, problematika nagusiak hiru ideia hauen artean biratzen dute, baina baita ere bertan ematen ari diren gerretan ere. Alde batetik, afganoen eta talibanen barne gerra edo gatazka hori irudikatzen du; eta bestetik, Estatu Batuen eta talibanen gerra. Bi gerra hauek bere aldetik, umeen bidez irudikatuak izaten dira, hauek beraien gurasoen jardunaren erreproduzitzaileak izanik. Esan ditudan hiru gai horiez aparte, pelikulak ere beste eduki batzuei egiten die erreferentzia. Hasteko, argi ikus dezakegu familia ereduaren presentzia: haurrekiko zaintza eza, komunikazio falta, aitaren absentzia… Honek haurren izaera helduena izatera bilakatzen du, hala nola, haurrek ez dute beldurrik erakusten, nortasun propio bat dute… finean, haur izatearen prozesua saltatzen dute zuzenean helduen erantzukizunak barnebiltzeko. Bestetik, erlijioaren garrantzia ere azpimarratzekoa da, izan ere, Jaungoikoa aipatzen dute eta gerra eta bakearen arteko talka ere hor ageri zaigu. Jarraian, gizarteko injustizia eta desberdintasunak haurrengatik nola erreproduzituak diren ikusten dugu, hala nola, neskak eta ezpainetakoa, eta bestetik, mutikoak eta armak eta lider izatearen beharra. Ekonomiari dagokionez, argi ikus daiteke merkatua dela dirua mugitzen duen gune bakarra. Abeltzaintza ere agerikoa da, baina nekazaritzaren berri ez dugu lurra lehor ikusten baita. Azkenik, ekonomiaren alorrean, uraren garrantzia oso nabaria da, bizitzeko funtsezkoa den elementu hori etxeetatik urrun agertzen delarik. Aurrera jarraituaz, hiria eta etxearen arteko antagonismoan sartzen gara. Hiriak merkatua, bizitza adierazten du, etxeak, berriz, kobazuloa eta iluntasuna. Hori ere zuzenki lotua dago genero bereizketarekin, izan ere, gizonezkoak merkatu giroan agertzen zaizkigu, emakumezkoak etxeko leizezuloan preso dauden bitartean. Amaitzeko, sinbologia dugu, film honetan garrantzitsuena eta aberasgarriena izango litzatekeen elementua. Batetik, hiltzearen kontzeptua zuzenki dago lotua talibanen ideologiaren menpe egoteari eta beraien esanei amen egiteari, bizirauten jarraitu ahal izateko. Txalupak, bestetik, bizitza edo bidea bera adierazten digu, errekan barrena doanean. Kaputxak, berriz, talibanen irudia dakarkigu gogora, eta paperek eta makilek, bere aldetik, gerrako armen presentzia.

Hau guztia kontuan hartuta, pelikula hau osatua eta benetan hunkigarria iruditu zait. Garai horretako errealitatera hurbiltzen lagundu dit, eta eskubideen urraketa hori identifikatzen. Gerrek eta eskubide urraketa horiek beregain dakartzaten zuzeneko eta zeharkako faktoreen bereizketa eta identifikazio lan hori egiten lagundu dit, eta garaiko historia sakonago ulertzen. Gainera, sinboloen erabilpenak, lan fina eta oso garatua dela erakusten dit, pentsamenduari eta imajinazioari lekua utziz. Finean, film hau gomendatuko nieke Afganistaneko errealitate bortitza ezagutu nahi duen pertsona orori, baina baita ere benetan eskubide urraketek suposatzen dutena ezagutu nahi duenari.